Vallensbæk Stationstorv

\* et godt og trygt sted at bo 04-10-2024

**Referat for afdelingsbestyrelsesmøde nr. 37**

**Onsdag den 2. oktober 2024 kl. 16,00 – 17.30 i fælleslokalet.**

**Referat: Peder**

--------------------------------------------------------------------------------------------------------------------------------------

**Dagsorden:**

**F: Godkendelse af referat fra sidste møde.**

**Der er ikke fremkommet bemærkninger til referatet fra møde nr. 36 den 14. august 2024.**

**Referatet er dermed godkendt og bliver underskrevet af formanden.**

**Konstituering og afdelingsbestyrelsens forretningsorden**

**Vi skal vælge næstformand**

|  |
| --- |
| **Bestyrelsen valgte Gert som næstformand. Peder og Gert blev valgt til at repræsentere afdelingen på repræsentantskabsmødet i 2025.** |

**Forretningsorden, antal møder m.m.**

|  |
| --- |
| **Forretningsorden blev kort gennemgået og underskrevet. Omhandler antal møder, offentliggørelse af dagsorden og referater, tavshedspligt m.m.** |

**Opfølgning regnskab 2024 og regnskab 2025, budget for 2026 varetages af Lene**

**Rådighedsbeløb**

|  |
| --- |
| **Som det fremgår af budgettet, så har vi et lille beløb, som afdelingsbestyrelsen kan råde over. Størsteparten bliver brugt til planter, lidt maling til havemøbler og andre småting.** |

**Derudover fordeling og ansvar for øvrige opgaver**

|  |
| --- |
| **Gert er ansvarlig for hjertestarter** |

**F: Orientering fra formanden og emner til drøftelse:**

**A: Opfølgning afdelingsmødet den 18. september 2024**

**Generelt – hvad var godt - er der noget, vi skal gøre anderledes?**

**Beretning og Budget 2025, som indeholder huslejestigning, blev godkendt.**

|  |
| --- |
| **Der var tilfredshed med afdelingsmødets forløb. Der var også i år et pænt fremmøde. Referat er omdelt.** |

**Fælleslokalet, et par ændringer i regler**

|  |
| --- |
| **På mødet var der nogle forslag til ændringer i forbindelse med udlejning af fælleslokalet. Det fremgår af referatet, hvad der blev besluttet. Blandt andet bliver der ikke opkrævet depositum fremover.**  **Beslutningerne bliver skrevet ind i regler, som er på hjemmesiden.** |

**Fælleslokalet, udlejning, opsyn, rengøring fremover**

|  |
| --- |
| **Marianne har efter afdelingsmødet fremsat ønske om at blive fritaget for ovenstående opgaver, som hun har varetaget siden indflytning.**  **Afdelingsbestyrelsen har fået en oversigt over opgaverne og skal nu finde ud af, hvordan de kan blive løst i det kommende år.** |

**B: Emner fra Organisationsbestyrelsens møde den 23. september**

**Organisationsbestyrelsen godkendte det endelige byggeregnskab dateret den 1. april 2024 med en samlet anskaffelsessum på 125.522.456 kr. svarende til det oprindelige regnskab – altså ingen afvigelser**

|  |
| --- |
| **Årsagen til at det har taget så lang tid at få afsluttet byggeregnskabet er dels, at Vallensbæk Kommune forsøgte at holde boligselskabet op på en påstået ulovlig inddækning af de tekniske anlæg på taget. En påstand, der blev videreført til totalentreprenøren. Sagen trak ud i meget lang tid, men endte med at entreprenøren og boligselskabet blev frifundet. Og vi fik andre emhætter.**  **Dels at vi fik mulighed for at betale et engangsbeløb for brugsret til areal ved skakter i stedet for at betale årlig leje. Adskillige købsaftaler er forelagt til underskrift, men sælger er sprunget fra aftalen.** |

**Organisationsbestyrelsen traf beslutning om at genudlejningen af boligerne i Stationstorvet udlejes efter fordelingen 3/6 til aldersgruppen 50-69 år, 2/6 til aldersgruppen 70-79 år og 1/6 til aldersgruppen +80 år**

**at interesserede skal opskrives på venteliste 49 og betale et årligt ajourføringsgebyr**

|  |
| --- |
| **Næste skridt bliver, at Udlejningen KAB sender en mail til alle på vente- og interesseliste, ca. 200, om den ændrede udlejningspraksis.**  **Derefter skal Boligtilbudsudvalget (Peder, Gert og Katja) straks i det nye år i gang med at tilrettelægge et forløb, hvor vi får ”løftet, godkendt” interesserede op på de relevante ventelister.**  **En stor og krævende opgave, hvor vi samtidig kan få overblik over, hvor mange der reelt er interesseret i at flytte i seniorbofællesskab?** |

**Formandskabet har i samarbejde med udlejningschef Louise Rasmussen og områdechef Finn Larsen besluttet at indkalde alle beboervalgte i selskabet (medlemmer af repræsentantskabet organisationsbestyrelsen, afdelingsbestyrelsen og suppleanter i afdelingsbestyrelserne samt selskabets driftsledere) til et temamøde tirsdag den 19. november 2024 kl. 17.00-20.00 omhandlende udlejning. Formålet med temamødet er, at alle bestyrelsesmedlemmer og ansatte får et godt indblik i, hvordan boligerne i boligselskabet lejes ud, aftaler med kommune m.v.**

**C: Andre emner**

**Indeklima**

|  |
| --- |
| **Der er stadig fokus på indeklima. Nogle tiltag er blevet foretaget. Lige nu er der iværksat målinger af luftfugtighed i nogle lejligheder. Målingerne sendes direkte til Energi, KAB. Derefter skal der laves en plan for evt. yderligere tiltag.** |

**Parkering**

|  |
| --- |
| **Der er lavet en oversigt over parkeringsbestemmelser, som nu er gældende. Oversigten afløser de regler, som fremgår af hjemmesiden. Oversigten bliver sendt ud og skrevet ind på hjemmesiden.** |

**Ladestander**

|  |
| --- |
| **Skiftet af serviceleverandør er nu på plads. Der er ingen ændringer til de regler, som vi vedtog i sin tid.** |

**Styringsdialogmøde med Vallensbæk Kommune**

|  |
| --- |
| **Hvert år mødes Vallensbæk Boligselskab med repræsentanter for Vallensbæk Kommune. Der er en styringsrapport og afdelingsrapporter, som bliver gennemgået. Derudover drøftes trafikale forhold, fx vores manglende opstribning af fodgængerovergang. Renovation og sortering. Samarbejde om de beboere, som er anvist til bolig i selskabet. Udlejningsaftaler og meget mere.**  **Vallensbæk Kommune har overordnet tilsyn med Boligselskabet.** |

**Frivillige opgaver**

|  |
| --- |
| **Peder, Gert og Jørgen B holdt møde med Anette, driftssekretær for at orientere om de mange praktiske opgaver, som vi selv klarer.** |

**Aktuelle punkter sendt til formanden**

**Ingen**

**F: Eventuelt**

**Havemøbler skal stilles tilbage, når sommertiden slutter. Der bliver sendt en meddelelse ud.**

**Julebelysning og træer sættes op slut november – start december.**

**F: Næste møde**

**Tirsdag den 26. november kl. 16.15 Afdelingsbestyrelsesmøde**

**Kalender 2024/2025**

**Mandag den 21. oktober Møde i Organisationsbestyrelsen Peder**

**Tirsdag den 19. november kl. 1700 Temamøde Vallensbæk Boligselskab-Firkløverparken**

**Tirsdag den 26. november kl. 16.15 Afdelingsbestyrelsesmøde**

**Onsdag den 4. december Møde i Organisationsbestyrelsen Peder**

**Ferie**

**26-10 - 16-11 Gert**

**30-10 - 20-11 Peder**

**30-10 - 04-11 Flemming**

**08-11 - 28-12 Lene**

**03-02 - 24-02 Peder**

**Ret til ændringer forbeholdes.**

**Vallensbæk Stationstorv**

**Peder**